RAJYA SABHA MP PU K.VANLALVENA LEH CADC HRUAITUTEN UNION HOME SECTETARY FOR BORDER MANAGEMENT HMU,"1356/2024-2025 30th July, 2024 : Nimin ni 29.7.2024 tlai khan Rajya Sabha MP Pu K. Vanlalvena leh New Delhi-a châm mêk CADC, CEM Pu Rasik Mohan Chakma MLA te chuan Union Home Secretary for Border Management Dr. Rajendra Kumar chu a office chamber ah an hmu a. CADC EM Pu Lakkhan Chakma leh Adviser to CEM Pu Molin Chakma ten an tawiawm a ni. Rajya Sabha MP team te hian Indo-Bangladesh ramri hung pawna mihring chengte chu an chungchang ngaihtuah a ṭul thu Union Home Secretary hnenah hian an thlen a. Fencing chhunga in leh lo dinsak an ṭul thute leh kum tam tak kal tawha BRTF te kawngpui siam chuan ngaihsak a hlawh loh avangin sawrkar laipuiin ngaihsak thuai tura an duh thu an thlen bawk a. Kum 2021-a Bangladesh ramri hrula chengte hmasawnna tur project thehluh tawh tun thlenga hmalakna hmuh tur la awm lo chungchang an thlen bawk. Union Home Secretary Dr. Rajendra Kumar chuan a rang thei ang bera lo bawhzui sak  a tum thu Mizoram MP team te hi a lo hrilh nghal a ni. Attachment Loading attachment...",Dated: 30 th Jul 24 12:15 PM,https://dipr.mizoram.gov.in/post/rajya-sabha-mp-pu-kvanlalvena-leh-cadc-hruaituten-union-home-sectetary-for-border-management-hmu